**A Lexus Quarterback Safety System+ hatásosabban óvja az AMERIKAI FUTBALL irányítót, mint az eddigi védőfelszerelés**

**Mindez persze nem komoly, de a múlt hétvégi Super Bowl apropójából egy rendkívül vicces videóval és egy egész kis mini-weblappal készült a témában az egyébiránt a világ legzöldebb és leginnovatívabb prémium autógyártójának tartott Lexus. Az amerikai futballban az irányító játékosok gyakran megszenvedik az ütközéseket, ezért a Lexus most úgy alkalmazta autóipari biztonsági technológiáit, hogy a passzoló futballista gyakorlatilag érinthetetlenné váljon. Hogy ez furcsán hangzik? Tényleg? És hol van az megírva, hogy a légzsák tiltott eszköz a fociban?**

Ahogy az már lenni a szokott, az autógyárak reklámokat gyártanak a futballszezon idejére, így a Lexus is elkészítette a maga filmjét, bemutatva az intelligens (és természetesen a valóságban nem létező) [Lexus Quarterback Safety System +](https://www.lexus.com/QBSS/) rendszert. A QBSS+ olyan biztonsági technológiákat egyesít, amelyek megóvják az irányítót a sérülésektől. Az amerikai futballban ugyanis létezik egy újonnan bevezetett – és sokat vitatott – szabályváltozás az irányító játékosok szándékos támadásáról. Ez a szurkolókat, elemzőket, edzőket és játékosokat egyaránt foglalkoztató, már-már társadalmi méreteket öltő vita ihlette meg a környezetbarát öntöltő hibrid elektromos luxusautókat gyártó Lexust is hogy elkészítse azt a meglehetősen vicces [videót](http://www.lexus.com/QBSS), amelyben a korábbi kupagyőztes sztárjátékos, Matt Leinart közreműködésével bemutatja új, innovatív védelmi rendszerét, ami gyakorlatilag érinthetetlenné teszi a veszélyes poszton játszó irányítókat. A Lexus rendkívül ötletes és humoros kisfilmje az alábbi linken tekinthető meg: <https://www.youtube.com/watch?v=ePFksi1dDZQ>

És hogy miket is tartalmaz a vicces kisfilmben szereplő Lexus Quarterback Safety System +? Ott van például a holttérfigyelő rendszer, ami jelzi az irányítónak, mikor kell – ahogy a Lexus mondja – „magzati pozícióba kuporodnia.” A sisakban kivetítik egy 360 fokos kamera madártávlati képét, hogy a játékos pontosan lássa, hogyan kerülheti el az ellenfél játékosait, a Scramble Maps funkció pedig kivezeti az irányítót a tolongásból a játék végén. És még mindig lehet fokozni a helyzet abszurditását. A beépített hurrogáscsillapító rendszer kiszűri a nézők szitkait, és átfordítja azokat biztatássá, megóvva ezzel az irányító „sérülékeny egóját”, ahogy a Lexus fogalmaz. Végezetül pedig ott a hét légzsákból álló védelmi rendszer, ami sokkal kellemesebbé teszi az eséseket, ha az ellenfél mégis megközelítené az irányítót. El kell ismernünk: a videóban szereplő Matt Leinart remek humorral játssza el a szerepét, viccesen kifigurázva a primadonnának számító irányító játékosokat. Mindez persze egy autóipari reklám. A Lexus azért készítette a videót, hogy népszerűsítse az új UX crossovert, amelyben a valóságban is megtalálható mindaz, amit poénként mutattak be QBSS+ rendszer részeként. Csakhogy sokkal kevésbé vicces dolog egy autóról beszélni, mint a futballistákat cinkelni. Az autógyár által csak QBSS+ kódnéven (Quarterback Safety System +) emlegetett fejlett technológiákat az egyébiránt a hamarosan a magyarországi márkakereskedésekbe is megérkező Lexus UX kompakt prémium crossover kategóriaelső biztonsági alapfelszereltsége ihlette. Az új modell olyan funkciókat is kínál, mint a kerékpárosok nappali és a gyalogosok rossz fényviszonyok közti észlelése, vagy a közlekedési jelzőtáblák felismerése, így az UX aktív biztonsági felszereltsége a Lexus által valaha kínált egyik legátfogóbb védelmi csomagnak számít. No de, tekintsük át alább a fantáziadús Lexus marketingesek által a természetesen valójában nem létező QBSS+ rendszerhez kitalált vicces funciókat.

**ÚJ GENERÁCIÓS QB-VÉDELEM**

Ha az autósok biztonságáról van szó, akkor a Lexus mindig 110 százalékot nyújt. De miért is állnánk meg itt? Pláne akkor, ha erre a védelemre Amerika legértékesebb kincse is igényt tart…( Matt Leinart, nemzeti kincs). A Lexus bemutatja tehát a Quarterback Safety System + csomagot (QBSS+). Ez a rendszer számos fejlett technológiát foglal magában, amiket a maga nemében úttörő Lexus UX, illetve a kategóriájában legjobbnak számító Lexus Safety System + 2.0 (LSS + 2.0) ihletett, és amelyeket a Lexusnak sikerült beépítenie az remek irányító játékosok mezébe és védőfelszerelésébe. Az egyes funkciókat úgy tervezték meg, hogy minden eddiginél magasabb szintű védelmet nyújtsanak, így az irányítót ezentúl nem érheti baj.

**ELHALLGATNAK A GONOSZ HANGOK - HURROGÁSCSILLAPÍTÁS**

A focipályán nem csupán a védőjátékosok jelentenek veszélyt. Az ellenfél szurkolóinak, de olykor a csapat saját rajongóinak nemtetszése is igen rossz hatással lehet egy irányító sérülékeny egójára. Ennek azonban mostantól vége, mégpedig az iparágban elsőként használt hurrogáscsillapítás funkciónak köszönhetően. Ez a funkció blokkolja a bekiabálásokat, kioltja a gúnykacajt, és a kritikus megjegyzéseket pozitív megerősítésbe fordítja. A sisakban elhelyezett mikrofonok ugyanis azonosítják a pimasz beszólásokat, a negatív felhangokat és a passzív agressziót, majd mindezt olyan pozitív visszajelzésekké alakítják, amelyek lelkesítik az irányítót. A hurrogáscsillapító funkció tehát blokkolja az ellenszurkolók hurrogását, és a kritikus bekiabálásokat dicséretté alakítja át, hogy ezzel is erősítse az irányító játékos törékeny egóját.

**AZ UTOLSÓ VÉDELMI VONAL - QB-BUROK**

Amennyiben valamilyen csoda folytán egy védő közel kerülne ahhoz, hogy elkapja az irányítót, aktiválódik a hét légzsákos QB-burok rendszer, biztonságos pajzsot építve fel az irányító körül, garantálva, hogy sértetlen és érintetlen maradjon. A QB-burok – a QBSS+ rendszer csodafegyvere – garantálja, hogy sztárjátékosaink olyan könnyednek érezhessék magukat a pályán, mintha gondtalan, színes pillangóként lebegnének a gyep fölött. A szabadalmaztatott radarvezérlésű, hét légzsákos védelmi rendszer puha védőburkot képez a játékos körül, aki így puhán és kényelmesen érhet földet.

**NINCS TÖBBÉ VAKFOLT - HOLTTÉRFIGYELŐ**

Az irányítók évtizedeken ki voltak szolgáltatva a bal oldali passzvédekező játékosok kényének-kedvének, akiknek egyetlen dolguk, hogy megvédjék az irányítókat a számukra holttérből, balról jövő komplex támadásokkal szemben, vagy éppen a fáradhatatlan szélső védőktől. A QBSS+ holttérfigyelő rendszerének köszönhetően mindez már a múlté. A sisak hátsó részébe épített érzékelők azonnal jelzik az akár milliméternyi, akár védőjátékos méretű, hátulról fenyegető vészhelyzeteket, így az irányítók minden eddiginél gyorsabban képesek felvenni a magzati pozíciót, hogy összegömbölyödve megvédhesse magát.

**PASSZTÁMOGATÁS - 360 FOKOS PASSZOLÁSSEGÍTŐ KAMERA**

A passzolás nem könnyű feladat az irányítók számára. Miközben egyre fogy a tér körülöttük, egy idő után szinte már lehetetlen megoldani. A Lexus korszerű 360 fokos passzolássegítő kamerájának segítségével azonban az irányítók madártávlatból tekinthetik át a rendelkezésükre álló területet és az őket körbezáró ellenfeleket, és így több idejük marad kitörni közülük, és megtalálni az optimális pozíciót a labda eldobásához.

**MENEKÜLÉSI ÚTVONAL TERVEZŐ - SCRAMBLE MAPS**

Az irányítók igencsak régóta kényszerülnek arra, hogy az életükért fussanak, amikor meghiúsul egy-egy játék. A szabadalmaztatott Scramble Maps funkcióknak köszönhetően ennek a nyomasztó gyakorlatnak immár vége: mostantól egy élőben kivetített térképen látják a szabad területhez vezető legbiztonságosabb útvonalat, ahol sértetlenül kivonhatják magukat a játékból.

**A LEGBIZTONSÁGOSABB KIÚT A PÁLYÁRÓL – UX QB FUVAR**

A veszély persze még nem múlik el, amikor az irányító a negyedik támadás után az oldalvonal felé kocog, hogy a puntoló csapat bejöhessen a pályára – előfordulhat ugyanis, hogy ilyenkor saját csapattaggal ütközik. Mivel a a Lexus UX-ben szériafelszereltség a Lexus Safety System + 2.0, keresve sem találhatnánk jobb megoldás arra, hogy törékeny irányítónkat eljuttassuk az oldalvonal túloldalának biztonságába.

**A PÁLYÁTÓL A GARÁZSIG**

Mindenki megérdemli, hogy biztonságban érezhesse magát – különösen az irányítók. Ahhoz, hogy imádott irányítóinkhoz hasonlóan Önök is átélhessék a kategóriájában kimagaslónak számító aktív biztonság nyújtotta magabiztosságot, próbálják ki a legelső Lexus UX modellt, amely új távlatokat nyit a luxus crossoverek világában.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com